**Kyiv-Pasazjyrskyj** (ukrainsk: *Київ-Пасажирський*) er en jernbanestasjon i hovedstaden i Ukraina, Kyiv. Den er Ukrainas mest trafikkerte jernbanestasjon målt i antall reisende, med 65 500 av- og påstigninger pr. døgn. Den har to hovedterminaler og en forstadsterminal. De betjener internasjonale tog, interregionale tog, forstadstog og Kyiv Boryspil Express til Boryspil internasjonale lufthavn. 

Stasjonen ligger i sentrum og danner et stort trafikknutepunkt, siden den er koblet til jernbane, T-bane, trikk, trolleybuss og busstransport.

Navnet
------

Kyiv-Pasazjyrskyj betyr *Kyiv for passasjerer* på ukrainsk, ettersom stasjonen betjener passasjertogene.

Offisielt blir Kyiv-Pasazjyrskyj jernbanestasjon sett på som et helt enormt kompleks av passasjerterminaler, depoter osv. Det offisielle navnet Kyiv-Pasazjyrskyj brukes ikke i daglig tale, vises bare i billetter, rutetider osv. Den lokalt populære betegnelsen er sentralstasjonen.

Historikk og utvikling
----------------------

Den gamle jernbanestasjonen i Kyiv ble bygget i gammelengelsk gotisk stil i 1870, som en del av jernbanekonstruksjonene Kyiv-Balta og Kyiv-Kursk, som også ble fullført i 1870. Det første toget ankom stasjonen 18. februar 1870, det var et tog fra Kursk.

Den 11. august 1877 ble jernbanestasjonen kraftig skadet av en brann. Senere ble den rekonstruert og utvidet.

I 1894 ble det lagt trikkelinje til jernbanestasjonen.

På begynnelsen av 20. århundre ble det utviklet et prosjekt for bygging av en ny stasjon, siden den opprinnelige bygningen ikke lenger møtte den økte passasjerstrømmen. Før begynnelsen av første verdenskrig ble det holdt en konkurranse for det beste prosjektet på stasjonen, der prosjektet til arkitekten Volodymyr Sjuko vant. Det var imidlertid bare grunnlaget som ble lagt, siden første verdenskrig allerede var i gang.

I 1920 ble Kyiv okkupert av sovjetene. Den sovjetiske regjeringen vendte tilbake til ideen om å gjenoppbygge sentralbanestasjonen. På 1920-årene ble konkurransen holdt igjen, denne gangen vant prosjektet til Oleksandr Verbytskyj. Det nye bygget sto ferdig i 1932.

Under andre verdenskrig ble bygningen skadet.

På 1950-årene ble stasjonen elektrifisert og forstadsterminalen ble bygget. Før OL i 1980 ble gjenoppbyggingen av hovedbygningen gjennomført.

I 2001 ble en full rekonstruksjon av alle bygningene utført og den sørlige terminalen ble konstruert.

Den 10. oktober 2022, rundt klokken 09:30, ble hovedterminalbygningen skadet som følge av massive rakettangrep mot Kyiv fra den russiske hæren.

Galleri
-------

* Prosjektet til den gamle stasjonsbygningenProsjektet til den gamle stasjonsbygningen
* Interiør i hovedterminalenInteriør i hovedterminalen
* HRCS2 tog på stasjonenHRCS2 tog på stasjonen
* Den sørlige terminalenDen sørlige terminalen

Se også
-------

* Ukrzaliznytsia
* Jernbane i Ukraina

Referanser
----------

1. ↑
2. ↑  «В Укрзалізниці назвали п’ять вокзалів з найбільшим пасажиропотоком минулого року». *www.ukrinform.ua* **(ukrainsk)**. Besøkt 20. november 2022.
3. ↑  Київ-Пасажирський, Центральний залізничний вокзал (29. februar 2016). «Центральний залізничний вокзал Київ-Пасажирський». *Київ1 - сітігайд #1 | місця та події у Києві та околицях* **(ukrainsk)**. Besøkt 21. november 2022.
4. 1 2 3  «SOUTH-WESTERN RAILROAD OF UKRAINE - THE CAPITAL'S RAILWAY STATION». *web.archive.org*. 11. august 2007. Arkivert fra originalen 11. august 2007. Besøkt 21. november 2022.
5. 1 2 3 4  «Залізничний вокзал Києва: від дерев'яного барака до пам'ятки архітектури. Фото». *nerukhomi.ua* **(ukrainsk)**. Besøkt 21. november 2022.
6. ↑  «Залізничний вокзал — WWW Енциклопедія Києва». *wek.kiev.ua*. Besøkt 21. november 2022.
7. ↑  «Вибуховою хвилею пошкоджено центральний вокзал у Києві». *LB.ua*. Besøkt 21. november 2022.
8. ↑  «Вибухова хвиля пошкодила вікна центрального вокзалу у Києві». *www.ukrinform.ua* **(ukrainsk)**. Besøkt 21. november 2022.

Eksterne lenker
---------------

* (uk) Offisielt nettsted Rediger på Wikidata

* (en) Kyiv-Pasazhyrskyi Railway Station – kategori av bilder, video eller lyd på Commons Rediger på Wikidata